Dobro jutro učenci, pred nami je tretji teden šole na daljavo. Mislili bi, da imamo že nekaj izkušenj drugačnega dela, ampak vsak teden prinese nek nov izziv, ki ga boste upam samozavestno opravili. Zaupam v vas. Potrudite se, da boste delo opravil sami, če res ne bo šlo poišči pomoč ali pa me pokliči.

V primeru, da niste opravili še nalog iz prejšnjega tedna, pohitite.

Raje bi bila v šoli z vami.

Ta teden bomo delali po urniku, upam da ga niste pozabili. Tako bom imela boljši pregled, kaj delate. V navodilih piše kaj mi boste poslali.

Ostale predmete si razporedite tako, da ne boste en dan preobremenjeni, naslednji dan pa se boste dolgočasili.

**Vsak dan si napišite urnik aktivnosti**

Organizirajte si dan glede na urnik dela. “Kdaj je čas za učenje, kdaj bo kosilo, druga gospodinjska opravila, igra, čas za klepet s prijatelji po telefonu, video povezavah, branje knjig, gledanje televizije, ne pozabite na fizične aktivnost - telovadbo, kar je izjemno pomembno, četudi v omejeni obliki, pa tudi lenarjenje, da ne delamo nič, saj si moramo odpočiti.”

**Ponedeljek**

**SLOVENŠČINA**

Danes se boš učil sam, s pomočjo interaktivnega samostojnega delovnega zvezka, pojdi na spodnjo povezavo in prični z učenjem.

<https://ucimte.com/?q=interaktivni_ucbenik_prost_dostop/1000153>

V zvezek jezik napiši naslov OBNOVA. Tudi datum.

Pravljico lahko večkrat poslušaš, pri poslušanju bodi zbran.

Sledi nalogam in vprašanjem. Odgovore piši v zvezek, ne pa vprašanj.

Tam kjer piše, da morate učiteljici postaviti vprašanja, si jih napišite v zvezek ( tri ) in mi potem pri oddaji izdelka pošljite, če želite. Na vašo željo bom na njih pisno odgovorila. Nadaljuj z delom.

Začni z naslovom. Pazi na pisavo.

Vodna kokoška

( obnova )

Napisano obnovo še enkrat preberi, poglej če si naredil kakšno napako, jo odpravi, poslikaj in mi jo pošlji.

Medtem ko bom obnovo pregledala, ti nadaljuj z delom na str. 31. in 32.

Primerjaj svojo obnovo z obnovama v SDZ. Dopolni povedi, odgovori na vprašanji. Ne prepisuj vprašanji. Prepiši v zvezek, kar je v modrem okencu, tako kot to znamo.

PONOVI SAMOSTALNIK IN PRIDEVNIK.

**MATEMATIKA**

S pomočjo videa obnovi znanje izračunavanja obsega pravokotnika, samo pravokotnika . Prepiši naslov.

Po videu rešuj naloge v U str. 96 – 97, kdor želi lahko znanje nadgradi z nalogami v DZ str.62 – 63. Lahko pa jih rešuješ do konca tedna. Ne pošiljaj, preveri z rešitvami. Razen če si v dvomih.

**DRUŽBA**

Nadaljuj z zgodovinsko nalogo, sproti me obveščaj, če se bo kje zataknilo.

Preden začneš z delom, mi pošlji miselni vzorec z naslovom in s ključnimi besedami, ki bo zapisan v zvezku za družbo, da vidim, kako si si zamislil. Sledi izdelava predstavitve. Napiši besedilo, s katerim se boš pripravil na govorni nastop. Tudi tega mi lahko pošlješ, če želiš.

V nadaljevanju ti bom sporočila, kdaj boš opravil ta govorni nastop.

Do petka mi pošlji zaključeno delo, da ga pregledam in ti pošljem povratne informacije.

Ko končaš si vzemi čas za sprostitev, pojdi ven in malo potelovadi ( če vreme dopušča, drugače naredi vaje v hiši).

Bodi z družino.